Rossiyaning yana to‘rt shahrida O‘zbekiston bosh konsulliklari ochiladi

Rossiyaning Vladivostok, Yekaterinburg, Qozon va Rostov-Don shaharlarida O‘zbekistonning bosh konsulliklari ochiladi. Bu haqda O‘zbekiston tashqi ishlar vaziri Abdulaziz Komilov rossiyalik hamkasbi Sergey Lavrov bilan Moskva shahrida o‘tkazgan muzokaralari yakunlariga ko‘ra bayonot berdi, deb xabar qiladi “TASS”.

“Sankt-Peterburgdagi bosh konsulligimiz ochilib bo‘ldi, — dedi u. — 2017-yili Rossiya TIV ko‘magida Rossiyaning yana to‘rt federal okrugida O‘zbekiston bosh konsulliklarini ochish masalasini ijobiy ko‘rib chiqdik”.
Ta’kidlanishicha, bu shaharlarda bosh konsulliklar tashkil etish bo‘yicha Rossiya hukumati farmoyishi e’lon qilingan.